**Notarite Koja vahekohtu maksete arvestamise ja vahekohtunikele honorari maksmise juhend**

1. Vahekohtu registreerimismaksu suurus on 195 eurot, millele lisandub käibemaks.
2. Vahekohtu maksu suuruse määrab vahekohtu nõukogu lähtudes käesolevas juhendis ettenähtud määradest ja järgmistest põhimõtetest:
   1. Tabelis on ette nähtud maksu suurus ühe vahekohtuniku kohta. Kui vahekohtu koosseisus on rohkem kui üks vahekohtunik, lisandub tabelis toodud maksule tasu järgmiselt:
      * 3 vahekohtunikku – 575 eurot;
      * 5 vahekohtunikku – 1920 eurot.
   2. Tabelis on ette nähtud maksu suurus vahekohtu kirjaliku menetluse eest. Iga suulise istungi puhul lisandub 50 eurot iga tunni eest iga istungil osaleva vahekohtuniku kohta.
   3. Vahekohtu maksule lisanduvad suulise istungi puhul kulutused seoses kohtupidamise ruumidega, välja arvatud juhul kui suuline istung toimub Notarite Koja või notaribüroo ruumides.
   4. Kui vahekohtuniku alaline elukoht on välisriigis, lisanduvad vahekohtu maksule suulise istungi puhul transpordi-, majutuse- ja muud reisikulud. Vahekohtu nõukogul on õigus nimetatud vahekohtuniku valinud poolelt nõuda deposiidi tasumist eeldatavate kulude katteks.
   5. Vahekohtu istungi keelest tulenevalt vahekohtu maksule tasu ei lisandu.
3. Käesolevas juhendis nimetatud summadele lisandub käibemaks.
4. Vahekohtu maksed tasutakse Notarite Koja arveldusarvele reglemendis ettenähtud korras.

|  |  |
| --- | --- |
| **Hagi hind** | **Maksu suurus (lisandub käibemaks)** |
| 0 – 639,12 | 290 |
| 639,13 – 1597,79 | 480 |
| 1597,80 – 6391,16 | 575 |
| 6391,17 – 12 782,33 | 670 |
| 12 782,34  - 19 173,49 | 770 |
| 19 173,50 – 31 955,82 | 860 |
| 31 955,83 – 44 738,15 | 1150 |
| 44 738,16 – 63 911,65 | 1530 |
| 63 911,66 – 95 867,47 | 1920 |
| 95 867,48 – 127 823,30 | 2400 |
| 127 823,31 – 159 779,12 | 2880 |
| 159 779,13 – 191 734,95 | 2240 |
| 191 734,96 – 223 690,77 | 3690 |
| 223 690, 78 – 255 646,59 | 4320 |
| 255 646,60 – 287 602,42 | 4790 |
| 287 602,43 – 319 558,24 | 5270 |
| 319 558,25 – 383 469,89 | 6710 |
| 383 469,90 – 447 381,54 | 8150 |
| 447 381,55 – 511 293,19 | 9590 |
| 511 293,20 – 639 116,49 | 11 020 |
| Üle 639 116,49 | 1,5% hagi hinnast, kuid mitte rohkem kui 143 800 eurot. |

1. Vahekohtu nõukogu liikmete honorar kaetakse registreerimismaksu arvelt järgmiselt:
   1. registreerimismaksust 75% tasutakse vahekohtu nõukogu liikmetele selliselt, et igale nõukogu liikmele makstava tasu suurus on 25% registreerimismaksust;
   2. registreerimismaksust 25% jääb Notarite Kojale vahekohtu tegevuskulude katteks.
2. Vahekohtuniku honorar kaetakse vahekohtu maksu arvelt järgmiselt:
   1. vahekohtu maksust 75% tasutakse vahekohtunikele ja 25% jääb Notarite Kojale vahekohtu tegevuskulude katteks;
   2. kui vaidlust lahendava vahekohtu koosseisus on 3 vahekohtunikku, on vahekohtu eesistuja honorariks 35% vahekohtu maksust ning kummagi vahekohtuniku honorariks 20% vahekohtu maksust;
   3. kui vaidlust lahendava vahekohtu koosseisus on 5 vahekohtunikku, on vahekohtu eesistuja honorariks 25% vahekohtu maksust ning iga vahekohtuniku honorariks 12,5% vahekohtu maksust;
3. Vahekohtunikud võivad kokkuleppel muuta punktis 6 ettenähtud tasude omavahelist jaotust teatades sellest nõukogule enne honorari väljamaksmise päeva.
4. Vahekohtu nõukogu võib vahekohtuniku honorari suurust vähendada, kui vahekohtunik ei osale vajalikul määral vahekohtu töös või viivitab põhjendamatult vahekohtu menetlustoimingute tegemisega või ei tee vahekohus otsust reglemendis ettenähtud ajaks.
5. Kui vahekohtuniku alaline elukoht on välisriigis, kaetakse vahekohtu istungi puhul transpordi-, majutuse- ja muud reisikulud vahekohtuniku poolt esitatud kuludokumentide alusel. Kui eeldatavate kulude tasumise tagamiseks on tehtud makse deposiiti, kuid tegelikud kulud on eeldatust väiksemad, tagastatakse poolele ülemäärane summa pärast vahekohtu menetluse lõppemist.
6. Honorar makstakse vahekohtu nõukogu liikmetele ja vahekohtunikele välja 30 päeva jooksul arvates vahekohtu menetluse toimiku Notarite Kojale hoiule andmisest.